Ringebu prestegjeld

Ringebu prestegjeld var et prestegjeld tilhørende Sør-Gudbrandsdal prosti i Hamar bispedømme i Den norske kirke. Det omfattet Ringebu kommune i Oppland fylke, og hovedkirken var Ringebu stavkirke.

Kirkesogn 
Ringebu prestegjeld bestod av følgende kirkesogn:
 Ringebu
 Fåvang
 Venabygd

Historikk 

Hringabú sókn (norrønt) har sin opprinnelse fra kristningen av landet.

Ringebu prestegjeld dannet grunnlaget for Ringebu formannskapsdistrikt opprettet i 1837.

Ved kgl. res. 16.11.1861 med virkning fra 1.3.1862 ble Sollien annekssogn fraskilt Ringebu prestegjeld og opprettet som eget Sollien prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Ringebu prestegjeld og dets sogn er nå en del av Ringebu kirkelige fellesråd underlagt Sør-Gudbrandsdal prosti.

Referanser

Ringebus historie
Prestegjeld i Hamar bispedømme
Prestegjeld i Innlandet